19/06/2014 | Administración LocalMunicipal
Coristanco
Publicación de decreto de Alcaldía de data 05/06/2014 por falta de domicilio de notificación

Dª. Guillermina Maria Lupusoru Aghrib en data 15/04/2014 (RE nº 1309), presentou no rexistro xeral do Concello de Coristanco un escrito no que pon en coñecemento a existencia dunha finca sita en Pontepequena-San Paio, que non cumpre coas obrigas de seguridade, salubridade e ornato público das parcelas. En data 21/04/2014 ditouse providencia de alcaldía para a comprobación do estado da finca. A Policía local elaborou o seu informe en data 27/05/2014 (RS nº 120 de data 27/05/14 e RE nº 1971 de data 29/05/14) no que consta que “a finca denunciada ten maleza, non cumprindo coa normativa de seguridade, salubridade e ornato público. Que comprobado o padrón de propiedades, a finca denunciada está en proceso de investigación, descoñecéndose actualmente quen é o propietario. Que consultada a páxina de catastro, a referencia catastral da finca denunciada é 0219998NH2802S0001RY”. Consultados os datos na Direción Xeral de Castastro, consta que a propiedade da finca está en investigación segundo o artigo 47 da Lei 33/2003. O artigo 21.1 da Lei 3/2007 do 9 de abril, en relación á defensa de persoas e bens establece que os propietarios das fincas estarán obrigados a “xestionar a biomasa vexetal nunha franxa de 50 metros perimetral ao solo urbano, de núcleo rural e urbanizable delimitado, así como arredor de edificacións, vivendas illadas e urbanizacións, (…).” Ademáis do sinalado, a ordenanza municipal de seguridade, salubridade e ornato público, obriga aos propietarios das fincas a mantelas nun estado de limpeza de tal que evite a propagación de lume, invasión de animais, etc. Tendo en conta todo anterior, así como o artigo 22.3 da Lei 3/2007 de 9 de abril de conformidade coas competencias en materia de Urbanismo e Medio Ambiente e o articulado da Lei 7/1985 de Bases de réxime local, que me veñen atribuidas pola normativa vixente PRIMEIRO.- Incoar expediente de limpeza de fincas contra a propiedade da finca con referencia catastral 0219998NH2802S0001RY. SEGUNDO.- Informar de que o propietrio, caso de coñecer o contido deste acordo, ten un prazo de 15 días naturais a contar dende o día seguinte ao da publicación deste acordo, para presentar as alegacións que considere oportunas no rexistro do Concello de Coristanco ou que proceda á adopción na finca sita en Pontequena-San Paio con referencia catastral 0219998NH2802S0001RY, deste término municipal, das medidas necesarias para conservar as condicións de seguridade, salubridade e ornato público esixidas na normativa vixente, mediante a realización xestión da biomasa, observando as medidas de seguridade establecidas pola normativa aplicable. En caso de que, transcurrido o prazo sen que se adoptaran tales medidas, e sen perxuicio das responsabilidades en que poidera incorrer po propietario or eventuais accidentes ocasionados pola acumulación de maleza e matorral, este Concello incoará o oportuno procedemento legal para garantir o cumprimento das obrigas do propietario. TERCEIRO.- Proceder á publicación deste acordo no Boletín Oficial da Provincia da Coruña por descoñecer ao propietario da finca denunciada e polo tanto domicilio ao que dirixir o requerimento de limpeza. Contra este acoro pódese interpoñer recurso de reposición no prazo dun mes, a contar dende o día seguinte ao da publicación deste acordo e ante o mesmo órgano que dictou o acto, conforme ao previsto nos artigos 116 e 117 da Lei 30/1992 do 26 de novembro, de Réxime Xurídico das Administracións Públicas e Procedemento Administrativo Común, ou ben interpoñer directamente recurso contencioso-administrativo, no prazo de dous meses a contar dende o día seguinte ao da publicación deste acordo ante o Xulgado do Contencioso-Administrativo, órgano xurisdiccional competente, conforme ao establecido na Lei 29/98, do 13 de xullo, Reguladora das Xurisdicción Contencioso-Administrativa. Coristanco, 5 de xuño de 2014. O alcalde, Antonio Pensado Plágaro